Johan Ballegeer

Johan Ballegeer (Lissewege, 9 moarte 1927 – Lissewege 1 januoari 2006) was e West-Vlamsche historicus, jeugdschryver en heemkundige. 

Leevn
Johan Ballegeer was de zeune van e fabriekswerker. Je was ounderwyzer in Lissewege en hoofdredacteur van e tydschrift vo geschiedenisse en archeologie. Je stichtte 't Heemkundig Museum Sincfala in Knokke-Heist en je wierd er loater êreconservator van. 

Je trouwde met Anna van Hulle en je krêeg drie dochters, vuuf klêendochters en één klêenzeune. Zyn omgevienge was dus surtout vrouwelik, en 't is verzekers doadeure da meisjes in zyn boekn d'hoofdrolle speeln. Deur zyn interesse vo geschiedenisse en volkskunde begost 'n verhoaln te  schryvn met historische en heemkundign inslag surtout over zyn eign streke De Polders an de zêe. Je schrêef mêer of hounderd boekn.

Werkn
 1956 Van een wonder beeld (Verbeke) 
 1968 Allen die het zwaard grijpen (Van In) 
 1967 De scheepsjongens van de Keyserinne (Standaard Uitgeverij) 
 1969 Het geheim van de gescheurde frietzak (Van In) 
 1969 Carausius (Standaard Uitgeverij) 
 1970 De ridders van de groene tente (Nederlandse Boekhandel) 
 1972 Barbele slaet den trommele (Standaard Uitgeverij) 
 1972 Beertje van de Loge (Raaklijn) 
 1973 De Marulle van Kris de Langhe (Standaard Uitgeverij) 
 1974 Judith (Standaard Uitgeverij) 
 1975 Jan zonder Vrees in het graf van de hertog (Opdebeeck) 
 1979 Borke uit de Tajga (Altiora Averbode) 
 1979 De kinderen van regenboog (Altiora Averbode) 
 1980 David (Standaard Uitgeverij) 
 1980 Mompeltje (Standaard Uitgeverij) 
 1981 Sjalom, zei Columbus (Standaard Uitgeverij) 
 1981 De H77 is gebleven (Standaard Uitgeverij) 
 1984 Honderd Brugsche legenden (Raaklijn) 
 1986 Geen meiden aan boord (Altiora Averbode) 
 1987 Om het land te beschermen (Altiora Averbode) 
 1988 Natte sporen op de trap (Altiora Averbode) 
 1988 Celines grote oorlog (Altiora Averbode) 
 1989 Damiaan-Kamiano is liefde (Altiora Averbode) 
 1989 Maria van Brabant (De Sikkel) 
 1990 We trouwen als de keizer komt (Altiora Averbode) 
 1991 Een eiland zoeken (Altiora Averbode) 
 1991 Princesa (Altiora Averbode) 
 1992 De vijf jaargetijden (Mango) 
 1992 Het eerste litteken (Altiora Averbode) 
 1993 Op een wit paard (Altiora Averbode) 
 1994 Lien gaat naar Amerika (Altiora Averbode) 
 1994 Prinses van de wind (Holland-Harlem) 
 1994 Geen tijd te verliezen (De Koofschep) 
 1995 Anne in de theepot (De Koofschep) 
 1996 Tingis en haar witte wolf (Deltas) 
 1997 Het spook van dinsdagavond (Houtekiet) 
 1997 Het geheim van de drenkeling (Deltas) 
 1999 Barbe wil geen rapier (Facet) 
 2001 Vlucht naar Perzië (Aqua/Fortis) 
 2001 Tamarah wil ook mee (Bakermat) 
 2001 De tocht van Bette Reis (Aqua/Fortis)

Pryzn
 1967 Prys van de provincie West-Vloandern
 1975 Prys van de provincie West-Vloandern
 1981 Prys van de provincie West-Vloandern
 1987 Kiender- en Jeugdjury Vloandern vo Geen meiden aan boord
 1987 Jacob Van Maerlantprys vo Geen meiden aan boord
 1987 Boeknleeuw vo Geen meiden aan boord
 1988 Kiender- en Jeugdjury Limburg vo Geen meiden aan boord
 1989 Kiender- en Jeugdjury Vloandern vo Celines grote oorlog
 1989 Stoatsprys vo Jeugdliterateure vo Geen meiden aan boord
 1991 Kiender- en Jeugdjury Vloandern vo Lien gaat naar Amerika

Varia
Johan Ballegeer schrêef zyn boekn me d'hand in geweune schoolschriftjes.
An e meur van 't huus De oude pastorie in Lissewege hangt er sedert januoari 2006 e gedenkploate ter êre van Johan Ballegeer.

Ballegeer